Publication: Magyar Közlöny
Issue: MK-2001-11 (Year: 2001, Number: 11)
Era: 1990-2004
Section: a 3/2001. (I. 31.) MeHVM rendelethez
Paragraph Index: 903

3. számú mellékletben leírt vizsgálatsorozathoz tartozó megfelelőségi nyilatkozat együttesen alkotja. A gyártónak a műszaki konstrukciós dokumentációt legalább egy tanúsító szervnek be kell mutatni. Több tanúsító szerv bevonása esetén minden egyes szervet tájékoztatni kell a többiekről, akik megkapták a dokumentációt. A tanúsító szervnek ellenőrizni kell a műszaki konstrukciós dokumentációt, és ha úgy találja, hogy az nem kellően támasztja alá az e rendeletben foglalt követelményeknek való megfelelést, a tanúsító szerv véleményt adhat a gyártónak, és tájékoztatnia kell azokat a tanúsító szerveket, amelyek még megkapták a dokumentációt. A véleményt négy héten belül ki kell adni azt követően, hogy a tanúsító szerv a dokumentációt megkapta. A vélemény kézhezvételekor vagy a négyhetes időszak letelte után a készülék forgalomba hozható, fenntartva a jogot a 6. § (4) bekezdése és a 9. § (9) bekezdésének b) pontja alkalmazására. A gyártónak a műszaki konstrukciós dokumentációt az utolsó termék gyártásától számított legalább tízéves időszak lejártáig ellenőrzés céljából a hatóság számára rendelkezésre bocsáthatóan meg kell őrizni.

Source: https://magyarkozlony.hu/hivatalos-lapok/9198e1e996be4baa3a19f06d4ae3b27f73d84edb/dokumentumok/27b13f8c88fd269a71ab6d38abc93ab54f792202/letoltes